
Frå kristenliv i Risør i 70- og 80-åri. Mest etter personlege minne frå barndom
                                og ungdom

ae var dei folke-vekkjarar, den eino mest upp-byggjande, den andre mest
kritiserande. I åndslivet trengst bae tvo faktorar; dei bør jamt fylla
ut kvar-andre. Tidt vil dei fylgjast i manna-soga. I Noreg moter me dei
hjå Wergeland og Welhaven, seinare hjä Bjøi-nson og Ibsen. Bjørnson var
næraste grundtvigian. Ibsen var typisk Kierkegaards-mann.

Frå tidleg i 19dc årh. g.jer Grundtvig seg gjeldan-de i norskt
kristenliv, i pakt med Hans Nilsson Hauge. Dei fyrste preste-lærarane
ved det norske universitet. Hersleb og Stenersen, var sterkt grepne av
Grundtvig, og samstundes vener av H. N. Hauge. Og W. A. Wexels stod frå
1819 i meste 50 ar på preikestolen i Vår Frelsais kyrk.je i Oslo og
forkynte bibelsk kyrkjeleg kristendom i Grundtvigs ånd.

Men fra midten av det 19de årh. kjem Kierkegaards and i høgsætet,
g.jenom professor Gisle Johnson.

Kierkegaards kritikk av den sovande kristendom fann atterljom hjå alle
ålvorlege kristne : den offisielle kristendom,
statskyrkje-kristendomen, var eit rengje-bilete av det kristendomen
skulde vera. «Kristensamfundets synder» fekk i Kierkegaard ein streng
tuktemeister. Med kvass logikk og bitande6

spott råka han blinken: og samveti vakna. Best k.iend her i landet er
Kierkegaards syn forma i Tbsens «Brand».

Kirkegaard var ein ærleg kristen, men eir. uluk-keleg kristen. «Knapt
vet jeg om jeg er en kristen», seg.jer Brand. Kierkegaard våga ikk.je
eigna til seg barneretten og hjartefreden i tru til Gud. Han segjer:
.jeg kommer aldri lenger enn til det förste ord i «Troen», ordet «jeg»
! hvem er jeg ? kjenner jeg mig selv Sti meget at jeg kan sige noget om
mig selv? når jeg siger at jeg tror. er det da så visst at det er .j e
g som tror. og ikke rn anden ? Den ulukkelege mannen. som soleis gruvla
og granska og leita og t-vila. stend alle dagar som typen på ein
negativ kritikar. Men o r d i hans gav kveik til nytt kristenliv.

Gisle Johnson hadde vore huslærar hjå presten Wexels. Men ved
påverknaden frå Kierkegaard kom han til å ta striden upp mot sin
faderlege ven. Sjølv våga ikkje Johnson verta prest i statskyrk.ja;
difor tok han aldri praktisk-teologisk eksamen.

Ein religiøs vekkjar vart han. I 50-åri skapte han ei veldig
ånds-rørsla, fyrst i hovudstaden, so i vidare ringår, og gjenom sine
læresveinar ut yver heile Noregs land.

Den vesle stillfarande mannen hadde ei underleg makt, so læk og lærd
skolv under hans talarstol. På universitetet la studentane pennen frå
seg : dei kjende seg gjenom-skaka av Guds heilage auga. Sameleis gjekk
del ved bibellesingane Johnson heldt i garni-7

sons-kyrkja. Heile hovudstaden var grepen av ålvo-ret. Biskop Heuch sa
til meg: det var likesom i Jerusalem palme-sundagen; det såg ut som
alle vilde fylgja Herren.*)

Johnson såg i grundtvigianismen ei falsk og fårleg læra. Han fekk
professor Caspari til å granska soga åt den apostoliske Trui. Meiningi
var å prova at Grundsvigs påstand um Trui var gale, med andre ord at
den apostoliske Trui ikkje var fra apostlane. Men endelykti på Casparis
granskingar vart tvert um: i sine grunndrag peikar Trui heilt upp i
aposteltidi. Sjølv hev Caspari på sine gamle dagar sagt med Theodor son
sin : ak ja, Theodor, det var irxtet gavn at stride mot
grundtvigianerne ! Personleg var Caspari

*) Heuch fortalde meg: «Det er noe av det underligste jeg har oplevet :
da jeg som ung kandidat forlot Norge og reiste utenlands, stod
professor Johnson på sin høide, med makt i sine ord ! og da jeg noen år
efterpå kom hjem, og gik op på universitetet for å høre på Johnson, var
han en tørr foreleser uten makt til å gripe sinnene ! og s file d e s
vedblev han å stå på sin talerstol resten av sit liv ! hadde han
forlatt sin Gud. og hadde Guds ånd forlatt ham, kunde mai forstå det !
men det var jo ingenlunde tilfelde.» — Christopher Bruun hev sagt eit
råkande ord um Johnson : strenge herrer regjerer kort. Løysingi ligg
truleg i Johnsons ærlege kvasse s j ø 1 v-k r i t i k k : hadde han
rett til å halda slike strenge talor? han kjende eit atterslag etter
den veldige framstøyten, atterslag som alltid plar fylgja framstøytar !
og so drog han ?eg attende til sin teologi, og slutta å preika. — Ein
gong seinare gjorde han still og smålåten eit liknande attersteg : då
R. T. Nissen i 1875 vart kyrkjeministar, tok Johnson kyrkjesoga, og gav
sin kjære dogmatikk yver til Frederik Petersen. Johnson hev kjent seg
ufør til å møta dei nye spursmål som tidi kravde svar på; so steig han
viljug til sides for nye krefter. Me tek hatten av for den mannen, som
soleis utan ståk ofra si makt-stoda.8

åndeleg nær-skyld Grundtvig. Men Johnson fekk han med på si sida.

For folket vårt i det store og heile vart Wexels' katekisme-uttyding
den store støyte-steinen. Wexels hadde i 1843, saman med Keyser og
Kaurin, gjeve ut ei um-arbeidd utgåva av «Pontoppidans forklaring».
Millom anna sette han fram ein k.jærleg tanke: for heidningar som ikkje
her i livet hadde høve til å høyra evangeliet, måtte Gud kunna finna ei
råd på hi sida gravi. Dette vart kalla «umvending etter dauden». For
Per og Pål vart denne «læra» den springande punkten i
grundtvigianismen. Det var då ei lett sak for professor -Johnson å
stempla Wexels og grundt-vigianane som k.jettarar, ranglærarar, falske
kristne.

Det er fortalt frå Setesdal at biskop von der Lippe på ein visitas sist
i 60 åri kom i ordskifte med ein sæbygg um «Wexel-boki». Då dei ikkje
vart samde, sa bispen : ett er visst, at Wexels nu lyser som en klar
stjerne i Guds himmel. «Og eg meiner, svara sæbyggen. at ingen er
svortare i helvete enn han !» Det vilde sjølvsagt aldri Gisle Johnson
ha sagt; han visste at Wexels var personleg ein varm truandc kristen.
Like vel hev Johnson ansvaret: han var det som sette Wexels og
grundtvigianane i svart-skuggen millom norske kristne.

Det var i 1870 at professor Johnsons elev P a u 1 W ettergreen kom heim
til Risør frå Sululand med sine 4 morlause gutar; den yngste heitte
Gisle, det viser Wettergreens kjærleik til Johnson. Eg hevq

aldri set nokon av Johnsons elevar so lik m e i s t e-ren som Paul
Wettergreen. Liten av vokster, still-f'arande, smålåten, med same glo i
augo, med same makt i ordi, som Johnson då han stod på si høgd.
Wettergreen hadde same måten som Johnson både i kropp og sjel, både i
gonga og i tala.

Men so var Wettergreen meir evangelisk, ein evangelist av Guds nåde. Eg
hev aldri høyrt eit meir full-tonande evangelium enn når Wettergreen
opna nådedøri på vid vegg. Av andre som våga det same vil eg nemna
Herman Lunde, Thv. Klaveness, og biskop Heueb.*) A fog leg fekk
Wettergreen evangelisk kveik av herrnhut-presten Möhne i Oslo, og
seinare ved å lesa Rosenius. Men trulegt er det i Sululand Wettergreen
lærde å forkynna den opne vegen til Gud: sjølv nemnde han sulu-misjonær
Larsen ein åndfull evange-Jieforkynnar. Frå Johnson hadde han like vel
den veldige agen for den heilage GucL

Eit sermerkt døme lyt eg forteLja: min eigen far fekk älvoret i sin
ungdom ved å hoyra Johnsons bibel-lesingar, men fast grunn å byggja på
fann han hjå Wexels; der fekk han hjartefred i trui på Guds kjærleik:
difor hadde far aldri mothug mot grundtvigiana-ne. endå han elles var
Johnson-mann.

Alt i 1861 fyrr Wettergreen reiste ut til Sulu, had-de han kveikt ein
liten brand hja folket i Risør. Dei

*) Dei fleste forkynnarar gjerde evangeliet inne med niange «dersom» :
dersom du hev det slik og slik, kan du ta det til deg. Pontoppidan
hadde pålagt prestane å forkynne evangeliet slik at dei ubotferdige
fekk ein smikk yver fingrane um dei vilde gripa det ! ! Dessverre kom
nettupp dei botferdige til å kjenna den smikken.10

som vakna heldt i hop. og skipa 1. november 18G8 «Risør
indremisjonsforening». I 1870 gjorde dei upp-tak til å få bygt eit
bodehus i byen. Det vart innvigt jolaftan 1871 av Paul Wettergreen.
Gamle prosten Wettergreen var og med då.

Alt i 1855 hadde gamle Wettergreen skipa ei «hed-ningmisjonsforening» i
Risør; prosten var sjølv formann: på misjonsmøti las han upp or bøker
av Tho-luck ok Kaikar, og seinare brev frå sonen i Sulu. Då so Paul kom
heim, vart det fart i misjons-interessa. T 1872 skipa dei
«fællesforening for hedningemisjo-nen», som femnde um heile prostiet,
med sumar-møte kvart år. Til desse møti kom talarar frå alle kantar.
Den kjende sokneprest Sven Brun frå Oslo var med eit år: han gav møtet
det vitnemål: han hadde ikkje voro ved noko lækmanns-mote der dei hadde
tala so godt og halde seg so nøgje til saki. Av andre talarar som vitja
Risør i desse år i, nemner eg prestane Lars Oftedahl, Christofer
Knudsen, Frans Brunn, Høyer og Gjerløw frå Arendal, seminarsryrar
Harald Arnesen frå Holt, misjonsprestane S. E. Jørgensen og dr.
Borchgrevink. Av lækfolk som jamt tala på misjonsmøti bør nemnast Lars
Goderstad, Simonsen frå Kragerø, Torstein Håkedal («hjuringen»), Aslak
Findreng, Andreas Thorsen. Bent Egså, Gulbrandsen frå Oslo,
engelsmannen Woodfield frå Nes Verk, Terje Mør land. Knut Ås frå
Vegårsheii, Klemet Kil og O. Egeland. Det var som det fylgde bylgja på
bylgja av ånds-kraft yver R i.sør, etter Wettergreen kom heim. 1 1872
vart han utnemnd til personell kapellan hjå sin lar.11

Det er jamnaste slik, at ei religiøs vekkjing byg-gjer på
såmanns-arbeid lange tider i fyrevegen. I det dulde ligg sædet og
spirer og gror. Kyrkja er det trauste treet som held livet uppe g.jenom
dei lange vetrane. Den heilage Ande g.jer si gjerning i hjarto. og
lyrebur vakningi. Når so våren kjem, bryt livet fram.

Men det vert tidt gløymt i vekkjings-tider. Gamle Karen Lindstøl
fortalde meg frå Vegardsheia: i eit lag sa ein gut: her fanst ikkje
kristne på fleia fyrr vekkelsen kom. «Du veit ikkje å du seie du guten
min!» sa Karen, «hadde her ikkje vore kristne på Heia fyrr vekkelsen
kom, so hadde her ikkje korne nokon vekkelse!» Guten svara at dei var
nok usyn-lege. «Å ja, sa Karen, større folk enn du hev misrekna seg
der, profeten Elia visste heller ikkje tim dei 7000 trufaste i Israel».

Millom prestar i Risør hev eg hdyrt gjete kate-ketane Hansen og Schanke
som levande forkynnarar. Dei heldt bibellesingar på rådhus-salen alt i
50 år i. Fleire rørslor nådde fram til Risør alt då. Lammers-rørsla*) i
Skien sette kveik i mange her vest. Ei mormon-rørsla greip noko um seg
her i byen.

Men utan å seg.ja noko gale um dei som forkynte

*) Sokneprest Lammers i Skien var sterkt teken av Kierkegaard. Henrik
Ibsen fekk noko av modellen til Brand frå Lammers; gjenom brev frå
skyldfolk i Skien fylgde Ibsen godt med i rørsla der. I 1856 melde
Lammers seg ut or statskyrkja. 4 år etter melde han seg inn att, men
levde sine siste 18 år stilt, og dreiv på med kunst-måling. Rørsla hans
skeiva ut i svermar-skap. Då mange av dei Lammerske kristne døypte seg
umatt, laut professor12

kristendomen i Risør fyrr, kan me trygt nemna Paul Wettergreen den
fyrste som skapte ei religiøs vak-ning. Ansvaret for Gud vart levande;
samvetet vakna til angest for Guds dom. Og so viste Paul Wettergreen
alle søk jan de til Golgata, til Frelsaren, til so-ningi for all synd.

Det var mange vendor berre eitt einaste ord som raka. .Joh. Fr. .Juell
fortalde at han var grepen i samvetet da Wettergreen ein sundag i
Risør-kyrk.ja tala um misbruk av sundagen, og serskilt nemnde at sume
g.jekk på veide-ferder um sundagane; det hadde Juell gjort; og for det
ordet seig han i kne: sjølvsagt fekk han samstundes kjenna den
himmelvide skilnaden millom eit liv utan Gud og eit liv i pakt med Gud
slik som det stråla ut or Wettergreens person.

Ein av dei gamle, Lars Skjeldsøy, segjer ei t Wettergreen kunde halda
folk fanga meel preikenc sine upp til 2 timar i eitt: so friskt og
levande og gripan-de tala han. Det var høgtid å sit ja under hans
talarstol: ei klangfull roleg røyst, ein glødande kjar-

Johnson ut med ei skrift um barnedåpen, der han dogmatisk held fram den
lutherske læra» Verre var det at dei rekna seg syndefrie, midt i det at
dei levde i synd. Gamle Trås-dalil fortalde meg kor han vart skræmd då
ein Lammersk kristen gjekk og sjangla full på gata ! «å det er so snild
ein bror !» sa dei andre; «det er kjøtet som skal tynast, so åndi kan
frelsast». — Emissær John Berg i Gjerpen hev fortalt meg : då lian i
gutedagane gjætte kyrne i utmarki, fekk han sjå ein flokk nakne karar
og kvinnor kom ut or skogen; det var Lammerske kristne som «dansa
engledans», dei skulde visa at dei var syndefrie. Heile rørsla tynte
seg ^jølv. 1 Ibsens «Brand» hev svermarskapen fenge klassisk skildring
i 5te akt, der Einar nyttar talemåtane frå Lammerske svermarar.13

leik til Gud og menneske, ei barnleg tru, og eit djupt alvor bar ordi
fram fra hjarta til hjarta.

Wettergreen gjekk ikring i heimane og tala per-sonleg med folk. Det var
noko nytt. Og eg trur aldri han misbrukte sitt preste-embete, eller
fall med don inn i husi. Den kjærlege taktfulle åtferdi hans opnå bade
hus-dører og hjarte-dorer. Men det seg.jer seg sjølv at mange kjende
seg nervøse når han tok til a tala personleg med dei um Gud.

Noko nytt var det ogso, og heilt ukjent i Risør, at Wettergreen tok til
med friluft s-m ø t e, på landevegen, uppmed kyrkjegardsbrui. Folk som
gjekk framum, stogga og lydde, og mang ein gong fekk dei eit ord med
seg heim som dreiv til umvending.

Same aret Wettergreen kom heim frå Sulu, hadde «La ngesundsf jordens
indremisjonsselskap» kvitsun-stemna i Risør 6. og 7. juni 1870. Der
fortelst det at Wettergreen tala gripande, so mange stod og skolv, og
surne tok til å søkja Gud.

«Langesundsf.jorden» var skipa av lækfolk med full rett ior
lækpreikarar, — i motsetnad til «Luther-stiftelsen». som ikkje
godkjende denne retten. Her var kvass strid um dette. Då
«Langesundsfjordens indremisjonsselskap» vart skipa, slengde prosten
Skår i Gjerpen den bann-strålen mot dei: de er Korahs og Da tans og
Abirams børn ! (sjå 4. Mos. 16). At sume i Risør hadde mistillit til
lækfolk, viser eit innsendt stykke i «Adressetidend for Risør» i 1863:
«Et Bedehus bestyret av Lægmænd, anser jeg for at gjøre mere ondt end
godt, da jeg deri ser Udbredelse af Sækter-14

væsen og Sværmeri». Lækfolk her i Aust-Agder gjekk med gleda inn i
«Langesundsfjordenes samskipnad, og hadde liti tru på
«Lutherstiftelsen».

*

Midt i 70-åri tok mange kristne i Aust-Agder til å tenk ja på utmelding
or statskyrkja og skiping av frikyrkja. Mange misbruk i statskyrkja gav
frikyr-kje-tanken nøring. Frå Skotlands kyrkjesoga kom tanken um a
skilja kyrkja frå staten, med ei hok a\ d'Aubigné, som vart umsett og
spreidd av preston Storjohan : «2 konger og 2 kongeriker» heitte ho.

Reform-rørslone som kravde f leire kyrkjele^e um-bøter, såg ikkje ut
til å føra fram. Etter eit kyrk.je-møte i Oslo i 187-3 vart det skrive:
«Vore Reform-Møder endte med Fester, hvor vi sa hverandre smukke Ting,
og gik så fra hverandre for på ny at tage Aaget på Nakken». «En Ting er
dog godt, at enhver har fått sig en grundig Lærdom hente: at man intet
har at vente fra de gyldne Stoler eller sorte Kjoler.» Statskyrkja let
seg ikkje reformera! det vart eit slag-ord.

Burtmed Arendal auka frikyrk.je-rørsla med fart. I Austre Moland hadde
dei sokneprest Dietrichson, han heittest vera grundtvigian, var
dessutan ein stridbukk som støytte mange både med sine ord og i sitt
liv. Ei sendeferd til kyrkjeministaren bad um ä verta kvitt
Dietrichson; elles vilde dei gå ut or kyrkja. Det var no ikkje so lett
å setja av ein embetsmann; utan lo, og dom gjeng ikkje det. Men
kyrkjeministaren gav god-ord til svar: dei fekk venta og s.jå —. Ja
dei15

venta og venta. Men so braut dei ut og skipa den evangelisk-lutherske
frikyrk.ja i Arendal. Straks Jørgen Moe vart bisp i Agder, fekk han
Dietriehson til å søkja eit postmeister-embete, og riksstyret utnemn-de
han. Men det var for seint.

Ein kan trega på at ikkje Paul Wettergreen vart kst. sokneprest i Risør
då faren tok avskil i 1875. Det var v a n 1 e g t at
personell-kapellanen fekk styra soknekallet når soknepresten slutta.
Men det var truleg lokale umsyn som gjorde at kateket Alver vart
konstituera. Og Paul Wettergreen vart soleis utan embete. Han tenkte på
å søkja eit embete i Gudbrandsdalen. Men vegen til frikyrkja laga seg
natur-leg for han.

I 1876 gjorde Wettergreen og Hortens-presten Storm Munch ei ferd til
Skotland, til å setja seg inn i den presbyterianske kyrkjeskipnaden i
den skotske frikyrkja. Og året etter gjekk dei båe tvo ut or
stats-kyrkje.

Det var ikkje få av professor Johnsons elevar mil-lom prestane som leid
samvets-pina ved prestetenesta: at dei var nøydde til å døypa,
konfirmera, brudvigja. og jordfesta alle slags menneske! og nemna
fadrar og altargjester «gode kristne», um dei so levde eit uliv og
ikkje vilde gjera ålvor av sin kristendom. Munch og Wettergreen gav ut
ei liti skrift, der dei greidde ut um sine grunnar. På Horten hadde
Munch freista med «kyrkjetukt»; men han fekk ikkje medhald hjå prost og
bisp; han tok då avskil frå prestetenesta same å rot som Wettergreen
slutta i kapellan-embetet.16

Munch melde seg snart inn att i statskyrkja; preste-embete tok han
ikkje meir. han vart indremisjons-prest i Oslo. Wettergreen derimot
gjekk aldri attende, men lenger og lenger burt frå folkekyrkja.

Det er verdt å nemna eit ord av Wettergreens mor: Paul er ikke skikket
til å stå som leder av en menighet, han er altfor let påvirkelig. Det
viste seg då han til sist gjekk ut or frikyrkja og vart baptist.

Men i ti år var han frikyrkjeprest i Arendal og Risør. Han budde i
Arendal, hadde Risør til anneks. Og Wettergreen var ein velkomen
forkynnar som samla fullt hus når han kom til Risør. Bedehus-styret
vedtok at frikyrkjefolk skulde ha same rett som statskyrkjefolk til å
tala på behuset og vera med i Risør indremisjon.

Visst nok freista prosten Preuss i Holt å telja til nytt vedtak; han
heldt mote i Risør bedehus um dette, men utan resultat. Han sa da ifra
at Risør indre-misjon frå no av var «schismatisk», og han talde til å
skipa ny indremisjonsforening. Men indremisjons-folket i Risør brydde
seg ingen ting um prosten Preuss, som dei rekna for ein skriftklok
motstandar. Den kst. sokneprest Alver heldt «menighetsmdte» på
bedehuset til a avg.jera kven det var som åtte bedehuset. Han vart
skulda for å vera «den kommunale menighets anfører for at rane
bedehuset til sig».

Alver vart utnemnd til sokneprest i Risør i juli 1877. Samstundes vart
Hakon Arnesen utnemd til sokneprest i Sunneled. Han hadde søkt Risør.
Men når den mykje yngre Alver gjekk fyre, kom det av17

«menighets -ansøkning» frå mange av venene hans: dei peika på at dei
flokane som Paul Wettergreen hadde skapt kravde ein lokal-kjend
sokneprest, med røynsla til å greia vanskane.

Alver var ein vel ut-styrd mann, høgvaksen, vel-talande, musikalsk,
intelligent. Men selskapslivet i Risør slukte myk.je av hans
interessor. Sjölv tolde han myk.je av sterk drykk, so ingen kunde
seg.ja han drakk seg full; men med i fylle-lag var han.

Arnesen tok seg broderleg av Alver, fekk han med på misjonsmøte,
kveikte hans theologiske og kyr-k.jelege interessor, og freista draga
han inn i eit anna miljø. Arnesen var elev av Gisle Johnsen; han kalla
ogso ein av sønene sine Gisle. Men Arnesens kyrkje-syn hadde vida seg
ut etter kvart, so han såg større på statskyrkja, og trudde ho hadde ei
stor gjerning å g.jera i folket.

Mange kristne i Risør, som hadde Wettergreen til mynster, kunde lite
med Arnesen. «Ein kan no sjå at han er ingen kristen ! han gjeng so
fort!» Ei kona som elles heldt av Arnesen, sa ein gong: det var
mer-kelegt med Wettergreen ! han trong ikkje til å gå spaser-turar
heller han!

Her var myk.je dømesykja millom dei kristne i Risør og Sunneled. Og dei
dømde helst etter det ytre: ein kristen laut helst gå langsamt, med
lutande hovud, måtte snakka lågt og stilt med sut i røysti! kvinnone
måtte ikkje bruka hatt, men «kyse»; dei måtte ikkje ha «plissé» eller
kappe på kjolane sine ! ein såg dei sopa gatene med sine fot-side
slette kjolar, medan18

verdslege kvinnor hadde mang slags pynt. Ein varm kristen som tidt
vitja hyen, marinekaptein Isaaehsen frå Arendal, vart dømd av ein
sjømann : eg kan ikkje halda han for ein kristen; han plistrar. Både i
Arendal og Risør vart trongsyni til ånds-tyrranni: dei som vilde vera
kristne, laut bøygja seg for kritikken og dilta med flokken.*)

Paul Wettergreen var sjølv ikkje so trongsynt. Tvert um. Eg minnest kor
kjærleg og mildt han tok meg um halsen : du bed vel aftenbøn du guten
min ! slik varme tok meg' ved hjarta. Då me på Risør mil-lomskule gav
ut eit handskrive blad, teikna Wettergreen seg som abonnent! I det
heile hev eg mange varme minne frå guttedagane um Paul Wettergreen. Han
budde tidt hjå oss. Og eg tykkjer enno eg ser han og far sitjande i
sofaen og syngja Ahnfeldts svenske song: jag är främling, jag är en
pilgrim. Men Wettergreen sette ikkje dømesykja til veggs, som han kunde
og burde ha gjort. Dermed vart han driven

inn i kritikksykja han og.

*

Det var i 1877 foreldri mine flutte til Risør. Alt fyrste vetteren var
far i elden. Det var ei rekk ja med kyrkjelege møte på rådstua:
«hus-federne» skulde g.jeva fråsegn um nokre reform-framlegg; serleg
galdt

*) Ein kapellan i Arendal kom slik i trældom at han slutta spela piano,
måtte berre syngja gudelege songar og berre lesa gudlege bøker; dei
refste han når han song eller las noko anna. Men då ein dag ei kona sa
han skulde raka av seg skjegget, for det «forarga» henne, — då manna
han seg upp og svara; skjegget er mitt og det skal stå Dette hev eg frå
fvrste hand.19

det um skriftemålet skulde løysast frå nattverden. Prestar i Stavanger
hadde sendt framlegg um dette. Kyrkjedepartementet sende fremlegget til
det theologiske fakultet, som la imot: det var ikk.je verdt å brigda
noko i kyrk.ja. Far sette seg grundig inn i spursmålet, so ordstyraren
sokneprest Alver til sist rette ei sers takk til han. Han førde ordet
for reformen : skriftemålet burde koma til sin sjølvstendige rett. med
privat skrifte, og absolusjon for tvilande og nedbøygde kristne.
Sokneprest Alver fekk tvo av husfederne med seg til å stydja fråsegni
frå det theologiske fakultet; so vidt eg minnest, var det apotekar
Hille og bokhandlar Fryxell. Fleirtalet røysta for framlegget frå
Stavanger-prestane. Men det gjekk ti år fyrr reformen kom.

Ein anonym innsendar skreiv etter desse møti eit stykke i «Ned. Amtst.»
med forsvar for den gamle praksis. Alle skyna at innsendaren var
byfuten Zwilgmeyer; han gav ei grundig utgreiding med stor theologisk
lærdom. Stykket var retta mot far, som då svara med nye bladstykke. Tvo
juristar — halve theo-logar; dei var slik frå Johnsons tid !

Alver kjende visst klufti millom seg og preste-tenesta. I 1879 søkte
han eit års permisjon frå embetet sitt, og reiste til Tyskland. Sumaren
1880 var han heim-um og preika ein sundag. Han vilde ha permisjon 1 år
til: men departementet sa nei, og so søkte han avskil. Han levde resten
av sitt liv i utlandet. Det heitest at han ein gong spela «indisk
fyrste»; han20

såg slik ut at han k u n d c spela den rolla : myrkhærd, myrkdæmd, høg
og fager. Han døydde der ute, i sin beste alder, berre 38 år gamal.

Sumaren 1879 var Frydendals-kyrkja ferdig. 1 dei 2 åri hadde
Sunneledpresten lote låne Risør-kyrkja annankvar sundag. Bispen kom
ikkje til kyrkjevigsla, Sokneprest Arnesen, som nett det året vart
prost, fekk fullmakt til å vigsla kyrk.ja på biskopens vegne. Han var
ein festleg liturg, framifrå songar (ved konge-kryningi i Nidarosdomen
i 1873 var Arnesen liturg). Til klokkar i Frydendals-kyrkja vart
tilsett 0. Ege-land, som kom til å gjera tenesta der i yver 40 år, ein
«stor klokkar» med god songrøyst og gode talegåvor.

Millom prestane som gjorde tenesta ved kyrkjevigsla, var Alvers vikar i
Risør, den unge presten 0. G. Arctander. Han var læresveinen av I. C.
Heuch, som den tid var prestelærar. Frå Heuch hadde han fenge
høgkyrkjeleg syn på preste-embetet, so han vann liten samhug hjå
bedehusfolket. Han hadde ein eins-formig preiketone, so han gjorde ingi
lukka på preike-stolen. Umusikalsk var han, so han kunde ikkje messa..
Men elles ein varm kristen med vakne og levande interessor.*)

*) Arctander vart Nordlands-prest; han vilde få skikk på økonomien sin.
Men preste-tidi der nord fekk ein brå ende : prestegarden brann upp ei
sumar-nott, tri av borni brann inne; det var so vidt at Arctander sjølv
og ei dotter vart berga, og den dotteri døydde seinare av
hjerne-sjuk-dom; ein liten gut vart ihelslegen av eit torv-lag; so
hadde han berre dei tvo eldste borni att, dei var sørpå sarnan med
mori. Sonen vart bank-kasserar i Sverike, tok til å jobba med bankens
pengar, og kom i straff. Sjeldan kjem21

Same hausten kom biskop Jørgen Moe på visitas både i Sunneled og i
Risør. Han var veik : orka ikkje stå eller gå på kyrkjegolvet, laut
sitja på ein stol, som presten flutte etter kvart, medan han samtala
merl ungdomen. I Frydendals-kyrkja tok han «dåpen» til emne. i
Risør-kyrk.ja «nattverden». Eg minnest enno han sa um df>n Calvinske
nattverd-læra : at natt-verclsgjesten, medan han åt brødet og drakk
vinen her på jordi. laut svinga seg sjeleleg upp til himmelen for å få
Jesu lokam og blod ! men stakkars oss jordbundne syndarar! kor kunde me
greia slik ei himmelferd ?

Ved visitas-møtet la han bedehus-folket på hjarta å sk ilja lag med dei
frikyrkjelege, for orden skuld. Og det kom snart til uppgjerd.

Nett den hausten kom Paul Wettergreen med ein strids-hanske til
statskyrkja. Han heldt foredrag yver Johannes' Openberring og gav dei
ut på prent. Der kalla han statskyrkja «den store skjøkja», og sa at
preste-bunaden for altaret bokstavleg var klædi til skjøkja; ho var
klædd i purpur og skarlak! det var messe-hakelen han sikta til. Ved
hjelp av seinare biskop A. Chr. Bang fekk far greia på at messehakelen
skriv seg heilt frå den eldste kyrkja og er ein arv fra øvsteprestane i
det gamle testamentet. Far skreiv ein brosjyre mot sin gamle ven um
dette. Prost Arnesen tok til å halda bibellesingar på Risør bedehus den

eit menneske ut for so mykje ilt. Men tråss i alt levde Arctander og
frua sin alder ut. Frua hev skrive bøker; ho var eit intelligent
menneske. Den lukkelegaste tidi i sitt liv hadde dei visst her i
Risør.22

vetteren yver Johannes' Openberring, til motvekt mot Wettergreen s
tolkingar. Det var elles mykje verdfullt og hjartekveikjande i
Wettergreens bok; eg veit biskop Laache var glad i henne. Men både
Wettergreen og Arnesen las Openberringi ut frå vår tid, ikk.je frå si
tid. Det er ingen tvil um at den store skjøkja er meint på den romerske
keisarmakti som nett då forfylgde dei kristne, «full-skjenkt med blodet
av dei heilage».

T bedehus-styret vart det strid. Dei hadde ikkje hug å stengja
bedehuset for Wettergreen. Men soleis som striden kvesste seg til, laut
dei frikyrkjelege i Risør no tenkja på å byggja sitt eige samlingshus.
Og då vart det av seg sjølv heil utskiljing.

Arctander var stri. kunde fjuka upp mot dei frikyrkjelege.
Midfastesundag 1880 heldt lian ei kvass preik i Risør-kyrk.ja: han gav
henne ut på prent: «Rækker vor kirke livsens brod til sine troende børn
?» Han meinte ja. «Jeg er prest i statskirken, og våger stå her i Jesu
navn. Det er ikke for levebrødets skyld. Levebrød hadde jeg før. Men
jeg er prest med glede, fordi jeg i prestegjerningen kan tjene min
Herre og Frelser. Jeg kan med frelst samvittighed stå her så lenge jeg
får lov å forkynne hans ord purt og rent og forvalte hans sakramenter
rettelig.» Det var ikkje noko sers ved desse ordi. Men dei vekte uro og
laga ordskifte i byen.

15. oktober 1882 heldt Risør indremisjonsforening møte «for at afgjøre
hvorvidt de frikirkelige og statskirkelige medlemmer af foreningen nu
skulde skilles25

ad! de fleste var enige om at tiden nu var kommet at man måtte skilles,
særlig på grund af at frimenigheden nu hadde fået eit eget lokale: man
henstillede til de frikirkelige medlemmer om de vilde udtræde eller
ikke». Det var ein fredleg måte. Dei frikyrk.je-lege vedtok å mekla seg
ut or Risør indremisjonsforening. I staden for dei 3 frikyrk.jelege
styre-lemer som heilt til då hadde vore med i styret, vart valt 3
statskyrkjelege: Anker, Klock, Jørgen Larsen. Sidan den tid hev det
ingen strid vore millom dei statskyrkjelege og frikyrkjelege i Risør.
Dei hev tidt

møttest til sams vitnemål um den same Gud og Frelsar.

*

Elles var mange kritikk-lause nok til å ta imot alle preikarar, jamvel
mormonar og «domsbasun-istar».*)

*

Sumaren 1881 kom sokneprest Herman Lunde frå Paris til Risør. Det vart
storm i ein te-kopp. «Hei må luftes ut her i byen», ropa han ein gong
frå prei-kestolen, og tok eit tak i prestekjolen, so me kjende det
gufsa gjenom kyrkja, Eit friskt ver var han, med friske tankar, som
heldt seg like friske til det siste.

Fyrebels vann han alle. Det var 3dje sundag

*) Aanon Reinertsen i Arendal gav ut eit blad : «Tempelsvøben» eller
«Domsbasunisten». Sjølv vart ban sett last for ulivnad. 1 Kragerø kom
domsbasunistane for retten for skamfaring av borni sine: dei vilde
piska djevelen ut or dei. I Risør var dei ogso harde ! ei mor tok
små-guten sin i øyra for di han stod og bles på eit lauvs-blad : trur
du Gud hev skapt det bladet for at du skal blåsa på det ? «Tor' du
jeppe !» truga ho ein annan gong.24

etter trieining han heldt fyrste preiki i Risør-kyrkja. Tekst i var:
den burtkomne sauen. Hjartevarmt forkynte han Guds endelause kjærleik
til syndarar. Samstundes sette han dei knurrande farisearar i
gapestokken, og gav den sjølvgode halvkristendom eit du-gelegt
svepeslag. «Her skal de få se mine toldere, sier Jesus»: Levi som heldt
gjestebod for kammera-tane sine og vilde ha dei m e d til Meisteren!
han som stod audmjuk i templet og slo seg for bringa, han kjende det so
v ondt der inne ! Sakkæus som vilde gjera godt att det han hadde synda
!

Etter preiki gjekk medhjelpar Joh. Fr. Juel! inn i sakristiet og takka
Lunde, helsa han hjarteleg vel-komen : «Jeg har bedt Gud sende en mann
etter sitt hjerte, og jeg tror nu han har hørt min bøn».*)

Sundagen etter preika Lunde um sladd ere n. Han tok alt levande ut or
kvardagslivet: millom anna nemnde han eit døme um eit ektepar der
mannen drakk og kona var ein sinna tagg! då skvatt sume upp og lo: dei
var ikkje vane med at ein prest tala so beint fram og nytta so
kvardagslege ord i kyrkja. Og det var ingen som mislika det.

Lunde vilde skipa eit soknelag (menighets-fore-ning) som skulde samla
alt religiøst og kyrkjelegt ar-

*) Far hadde med samhug fylgt Lundes arbeid på sjömanns-stasjonane i
Cardiff og Havre. Frå Paris hadde han høyrt han var «altfor fri». Men
etter fyrste preiki gjekk han heim til Lunde og helsa han velkomen :
jeg vil ærlig si jeg har vært redd for å få Dem til prest her; men
etter den prækenen De holdt i dag, tror jeg det skal gå godt. Lunde kom
heim til oss både i soknebod, i barnedåp, og i selskaplege samkomor.25

beid, og dermed styrk.ja kyrkje-kjensla. Han meinte at alle dei mange
misjonslagi skulde gå upp i sokne-laget, og det var ein praktisk tanke.
På vegne av det norske misjonsselskap hadde far tvil um det let seg
g.jera at soknelaget slukte misjonslaget. Det var eit problem som vart
aktuelt ved sokneråd-lovi i 1921: dei friviljuge organisasjonane var
redde sokneråd-institusjonen. Men då far på eit møte kom fram med den
tvilen, fauk Lunde upp : vil De legge kroker i veien, er det best De
går! «Som De vil», sa far, og gjekk heim. Frå den stundi var det grått
millom Lunde og far i fleire år.

Johan Juell og indremisjonsfolket heldt derimot fram. Eg minnest kor
strålande Juell fortalde far frå eit rådsmøte: nå vil Lunde tale på
bedehuset og hnlde kirkehistoriske foredrag!

Det vart no fyrst bibellesingar yver Daniels-boki. Han tala varme ord
serleg til ungdomen og heldt Da-niel-gutane fram til mynster. Friskt og
naturleg kom ordi. Det var fyrste gong eg Iiøyrde ei ungdoms-p r e i k.

Utpå vetteren tok han til med «avholdsforedrag» på bedehuset; eg
minnest han g.jekk ig.jenom dei syr-g.jelege minne um Noa som drakk seg
full og andre sovorne tilfelle i Bibelen som drog forbanning etter seg.
Saman med dr. Abr. B. Scheen fekk han fart i Risør avholdsforening.
Bedehuset var samlingsstaden, og der var alltid fullt hus.

Då Paul Wettergreen ein kveld tala på bedehuset, gjekk Lunde upp til
talarstolen og rette Wettergreen26

broderhand til sam-arbeid. Han vilde ikkje ha noko piggtråd-gjerde
millom dei ulike kyrkjesamfund, var van frå utlandet med samarbeid med
dei andre. Han femnde um alle.

Ikkje minst freista han få skikk på ungdomslivet i Risør. Han refste
nattes.jauen i gatone. Til hemn fann ein flokk gutar og g.jentor på å
halda sjau nett utanfor Lundes hus midt på notti. Det var måneljost.
Lunde klæd de på seg, viste seg fyrst i vindauga. Men då det ikkje
muna. sprang han ut, treiv ein gut med eine handi og ei gjenta med hi.
og riste dei skikkeleg. Dei andre sprang ned på torget. Lunde etter.
Han kom tids nok til å høyra dei stod og kytte: han fekk inte tak i
meg! han fekk inte tak i meg heller! I det same var Lunde inne i
flokken, og tok uppatt same ristingi. Fru Lunde sa etterpå: de vet nok
ikke for en sterk prest de har fått. Nei Lunde var idrotts-mann, spræk
og spretten. Det vart skrive um han då han var meste 90 ar at han visst
e n d å kunde gå på hendene rundt heile Nidaros-domen.

Songkor fekk Lunde snart i stand. Og Lundes kor gjorde lukka i byen i
alle 80 åri, song ved mange festlege høve. ved brudlaup, ved
sylvbrudlaup. og gullbrudlaup. Det fylgde alltid liv med når Lunde kom
med songarane sine. Og det var kunst-song! Lunde var ikkje lite av ein
kunstnar sjølv, ei kunst-nar-sjel med stort vengefang.

Frå Paris kom g.jet-ordet um hans vid-syn i fyre-vegen. I ei gravferd
hadde ein Oslo-mann sagt: når27

Lunde kjem, fær pietistane juling. Men det varde eit bel fyrr det gjekk
slik.

Millom Lunde og prost Arnesen vart det ingen venskap. I eit lag gjekk
Arnesen burt til Lunde og vilde tala med han. Lunde beit han av ! Dei
hadde ulikt syn på teologien. Meel a n Arnesen elska Johnson og
Gaspari, let Lunde um at «forelesningene ved det teologiske fakultet
var noe av det kjedsommeligste jeg har hørt». Han var aldri redd for å
seg.ja si meining beint ut.

Då det leid til at «menighedsforeningen» skulde skipast, kom Lunde på
kant med bedehus-folket. Lunde vilde ha alle med. Og dei skreiv seg
inn; den fyrste av alle ei frua som det heittest var «ein fiende av all
kristendom». Medh.jelpar Joh. F. Juell gjekk upp til Lunde dagen etter
og klaga si naud : det blir jo verden som kommer til å fylle
menigheds-foreningen ! Lunde fauk upp: jeg har lenge skjønt at De
passer ikke i mitt menigheds-arbeid ! Dermed lok det ein syrgjeleg ende
på tilliti millom Juell og Lunde.

Og Lunde tagde seg ikkje. Han auste ut i prei-kene sine um «disse gamle
gamle gammelost-luktende kristne ! dei gamle kristne er som fugler i
eit bur: de har bare 2 pinnar å hoppe på, den ene er å dømme verden,
den andre å fortelle -in egen omvendelseshistorie ! Det var sjeldan i
desse åri å høyra ei preik av Lunde utan slik kritikk. Men Juell heldt
trufast fram med å gå i kyrkja, med å ofra til preeten, og med ii vera
prestens medhjelpar, heilt til påske 1884.28

Fyrste vetteren Lunde var i Risør, kom ein bap-tistprest og heldt
f'leire møte i byen. Lunde møtte upp og tala imot. Eg minnest at Lunde
på eit møte til slutt fortalde kva misjonær Skrefsrud hadde sagt: den i
sin tid med mig foretagne g.jendåp ser jeg nu som en synd jeg bitterlig
angrer. Til det svara bap-tistpresten : jeg er enig i at g.jendåp er en
synd som vil bli angret i tid og evighet! Han rekna ikkje barnedåpen
for dåp, og soleis kunde han vri på ordi. [Jtpå ?åren etter fleire
samtalemøte på bedehu-et um dåpen, fekk dei i stand eit 10
marns-ordskifte millom 5 baptistar og 5 lutheranar, kveld etter kveld,
på bedehuset. Eit sovore ordskifte hadde dei havt i Bergen i
misjonshuset i 1876; mogleg hev far fortalt tim dette og soleis gjeve
ideen. Baptistane skreiv etter sine beste folk. Millom andre kom ein
svensk baptist-teolog Broddy; oberst nemndest han, ein titel han hadde
fenge i den nord-amerikanske borgarkrig. Pa hi sida stod dei 2
prestane, Arnesen og Lunde, klok-kar Egeland, lærar Kittelså, og
frikyrkjemannen dampskipskaptein Stiansen. Ingen andre enn dei 10
mennene skulde ha ordet. Arnesen opna fyrste møtet med bøn : vi ber
ikke om at noe parti skal seire, men vi ber om at sannheten skal seire!
Lærar Kringlen vart ordstyrar. Han var so nøytral at eg hoyrde folk
segja: baptistane vinn ! og Kringlen held med dei!

Oberst Broddy kunde gresk. Millom han og prestane kom det til
eksegetiske dryftingar. til liti gleda for lækfolket, som brydde seg
minder um slik lærdom. Eitt ord minnest eg: Lunde slo fast at
gjerningsordet29

baptizein ((løypa) på gresk slett ikkje tarv tyda «dukka under»; det
vert brukt um å vaska benker! «og benkene dukkes ikke under, det vet
hver vaskekone, -.a Lunde.

Meir gjorde kaptein Stiansen av seg med sitt personlege vitnemål: de
veit det vilde vore ein personleg vinning for meg å gå inn i
baptist-samfundet (kona hans var baptist); men han kjende seg bunden av
Guds ord.

Skrift-ord vart halde upp mot skriftord i dette ordskiftet. Det var
meste som dei brukte bibelord til å dunka kvarandre i skallen med! i
grunnen so profant! og i grunnen so nyttelaust! Eg høyrde ikkje gjete
at ein einaste ein vart umvend ved dette ordskiftet på Risør bedehus
som heldt fram i fem kveldar. Men eg minnest Arnesen og Broddy skildest
hjarteleg. «Vi to skal møtes i himmelen vi», sa Arnesen. Ja, svara
Broddy; han gav eit vinnande bilete av ein varm kristen. Nei striden um
barnedåpen stikk djupare enn i teologiske meiningar. Noko av det mest
råkande som er sagt um den striden er det ein landskjend mann skriv:
«Når jeg tenker på hvorledes de lærde herrer tar på sig sine briller og
vil avgjøre hvad som foregår i et lite barnehjerte, da får jeg en
vanhellig fornemmelse av at Guds engler drar på smilebåndet! det skulde
forbydes de lærde herrer å befatte sig med slike spørsmål! det skulde
overlates til en troende mor, eller til en dikter av Guds nåde». Synet
på barnedåpen svingar millom mystikk og ra-30

sjonalisme. Me er her på djupnene av dei 70 000 famnane.*)

*

Lunde sende eit brev til hedehus-styret med plan for utnytting av
«leseværelset». Brevet er so forvit-nelegt at eg vil ta det m e d
heilt: «Til Bestyrelsen af Læseværelset. Hermed ansøger jeg den ærede
Bestyrelse om at få dens Samtykke til Brug av Læseværelset til for-

*) Norske kristne ser i regelen 1 i t e i dåpen : det hev ingen ting å
segja at ein er d ø y p t ; det er alle ! Då professor Ording i 1906
vart dømd av stiftsmøti for si sakra-ment-lasra, kunde sokneprest
Erling Grønland med rette segja til stiftsmøtet i Oslo : de er noen
store hyklere ! de tror ikke så meget på dåpen som Ording en gang ! —
Den som skal tru på barnedåpen, må ha ei stor tru til Guds uforskylde
nåde. Gud tek oss til sine born av fri nåde, plent som når ein bonde
finn eit splintebarn nede i fjøra, tek det med seg heim, og segjer :
dette skal vera mitt barn. Her kjem ein dag då Far spør; vil du høyra
meg til? då må me ve ljå! det er konfirmasjon, stadfesting av
dåps-pakti. Men sjølve dåpspakti er Guds gjerning åleine, di-for stend
ho alltid fast på Guds. sida. — Eg lyt fortelja ei soga frå Risør : ein
av våre beste kristne, ein truande skipskaptein, fekk ein gong nokre av
Luthers skrifter med sey til sjøs. Han las, og las urnatt, fekk nytt
syn på kristendom, på barnedåp, på menneskeliv. Han hadde god tid til å
tenkja yver det, og prøva Luthers ord på Bibelen. Då han kom heim, sa
han til borni sine : de e r Guds born frå dåpen (fyrr hadde han snakka
til dei som til heid-ningar). Til sine gamle vener tala han um det han
hadde lært. «Du er blitt grundtvigianar !» sa dei. Han hadde aldri lese
eitt ord av Grundtvig. — Mine foreldre hadde frå ungdomen fenge same
syn, gjenom Wexels, Christopher Bruun, og bilethoggar Borch (frua hans
var syskinbarn av far). — Syni på dåpen heng i hop med syni på kyrkja.
Kyrkja er ikkje skipa av menneske. «Eg byggjer mi kyrkja», segjer
Kristus. Kyrkja er ein heim med opne dører for alle som kjem inn, so
sant dei der vil umvenda seg !31

skjellige af de kristelige, kirkelige, og humane Gjøremål som jeg for
Tiden har sat i Gang inden denne Menighet. Inden Læseværelset
imidlertid i Tilfælde blev taget i Brug, vilde jeg få lagt ordentlig
Gulv med solid varmende Underlag, få Væggerne panelede, Ovnen bedre
anbragt, liden Tribune med Talerstol, Gardiner, Gulvteppe, Borde og
Stole etc. anskaffede, — og min Ansøgning går da ud på 1) først å få
Tilladelse til at omdanne det således, uden Udgift naturligvis for
Bestyrelsen. Når det blir ferdigt, vil det blive en reen Vinding for
Bedehuset og for hele Menigheden; thi vi mangler jo aldeles her i
Menigheden et Værelse som Samlingssted i Fællesskab for vore
forskjellige religiøse Gjøremål. Snart må vi jo i sådanne Tilfælde på
Rådhuset, snart på Middelskolen, snart på Almueskolen, eller også
privat. 2) Dernæst har jeg at redegjøre for den Brug av samme
Læseværelse som jeg måtte få indrømmet, såvidt der skal skrides til
forandret Indredning etc. Følgende Timetabel vil lette Oversigten med
Hensyn til de faste hele Aret rundt gjældende Tidsbestemmelser: A fm.
Tirsdag og Fredag 8—10 Confirmander, em. Tirsdag og Torsdag 4—5
Fattigpleien; Aften Torsdag 8—10 Sangforening, Løverdag Lægbrødre. B.
Foruden dette vilde Læseværelset hver Måned blive brugt av
Quinde-foreninger for Sømands- og Hedningemissionen, såvidt jeg husker
hver første Mandag og hver første Tirsdag. C. Endelig 2 Gange om Året
til Møde af Menigheds-foreningens Hovedbestyrelse. Heraf vil sees at
Bestyrelsen selv vil få til Rådighed Søndag, Mandag.32

Onsdag og Fredag Alten, foruden de andre ubesatte Tider. Selvfølgelig
kan mine Gjøremål ikke komme til at collidere med noget af det som
forhen har været øvet i Læseværelset. Med hensyn til Læseværelsets
videre Anvendelse i Retning af at få det åbnet f. Eks. for Sømænd om
Vinteren, at holde små Andagter der for dem, concentrere
Traktatuddelingen derfra etc., da er jeg mere end villig til at være
Bestyrelsen behjælpelig i de Ønsker den i så Henseende måtte nære, og
Fremtidsgjerningen er visselig ikke ubetydelig. Give da Gud at vort
Samvirke måtte blive inderligt. Nær ikke nogen Mistanke mod mig, og tro
ikke at Embedet her er ude for at trykke nogen bort. Min Agt er at få
alle til at tage fat, og Bestyrelsen og alt overlader jeg gjerne til
hvemsomhelst af Eder og skal lojalt stille mig ind under den, når jeg
får Lov til selv at arbeide og opmuntre alle til i denne Menighed i
Kjærlighed og Fordragelighed at udnytte de Kræfter og Nådegaver som Gud
har tildelt os hver især i vor Skrøbelighed. Og Verden får aldrig
Overtag der hvor de virkelig Troende står hinanden hengivent bi i at
lede og styre. Vor Tro er den Seier som overvinder Verden. Derfor tager
heller ikke Gud os ud af Verden, og vil ingen ydre Skilsmisse i
Lovbogstavens Ånd, men Gud vil at vi skal arbeide i Verden og virke med
den. for om muligt at frelse den og øve Indflydelse på den som den
rette Surdeig. Riisøer 30.4.83.

Vær hilset i Herren fra eders oprigtige H. Lunde.

Det var eit vidsynt program, som visst vilde vorte33

til velsigning for Påsør. Bedehus-styret talde ogso til å g.jeva Lunde
det løyvet han søkte um «på Betingelse af at den indre
Missionsforenings Eiendomsret ikke kommer til at lide nogen
Indskrænkning ved den påtenkte Indredning.» I generalforsamling 18. mai
bad dei Lunde få eit anna lokale til song-øv inga n e «da man ikke
fandt at Læseværelset var noget passende Sted for at indøve verdslige
Sange». Lunde g.jekk viljug med på det. Og dermed vart søknaden
samrøystes sletta.

Men fritt var det ikkje at Lunde kjende mistillit og mistanke. Og då
han bad um bedehuset til fest for «menighedsforeningen», fekk han .ja
med vilkår. Det hadde nemleg hendt at songkoret hans på ein so-voren
fest på bedehuset hadde sunge Södermans bond-brøllop, der dei jamvel
spela upp til dans! Det var sjølvsagt at d e t fall bedehuset-folket
tungt for bringa. Men far fekk styret til å seg.ja .ja, på vilkår at
bedehuset vart nytta etter si meining. Røyrlegg.jar Abrahamsen, som den
gong var millommann millom Lunde og bedehuset, skulde bera fram svaret.
Til å trygda at han mintest ordi, skreiv lærar Kittelså på ein lapp :
«forventende at huset blir brukt efter sin bestemmelse». I staden for å
segja dette munnleg, flidde han Lunde lappen! Lunde anka seinare yver
«bedehus bestyrelsens juridisk-seminaristiske lapp». Løyvet nytta han
seg ikkje av. Men den vesle saki fekk eit syrg.jelegt etterspel i 1884.

Lundes plan med læseværelset vart heller aldri

334;

gjenomførd. Lunde skyna at samarbeidet med bede-

husstyret var vanskelegt.*)

*

So kom påsken 1884. Lars Oftedahl var på preike-ferd i påske-helgi,
medan ban hadde ferie frå Stortinget. Det var straks etter riksretten.
Politikken gjorde Oftedahls namn mistenkelegt for mange. Men det var
vel likeso mykje andre grunna r som fekk Lunde til å nekta han
Risør-kyrkja; han skreiv offentleg mot Oftedahl, hermde m. a.
Offenbachs «Den fagre Helena», der Jupiter kjem heim etter eit
elskhugs-eventyr, oy vert møtt av dei andre gudane med ordi: still clig
ikke så hellig an ! vi kjenner dig nok, du Jupiter-mann! Når me kjenner
Oftedahls liv. tykkjer me beint fram det var noko profetisk i Lundes
ord her.

*) I Risør-kyrkja vilde Lunde ha ny organist. Organist Thuesen var
gamal og sjukleg, men vilde ikkjo segja upp; han nytta vikar. Ein
sundag Lunde kom på preike-stolen og fekk auga på vikaren, tok sinnet
han slik, at lian gjekk ned att : jeg kan ikke præk idag. — D> tte
ustyrlege sinne var ein ulukkeleg arv som Lunde Lid forferdeleg under.
Ikring 1814 hende det i Danmark at ein ung løyt-naait fekk last-ord av
obersten for fronien. Løytnanten vart rasande, fauk heim, slipte
sabelen sin. kom attende og hogg obersten, so blodet rann. Løytnanten
vart arrestera, og obersten vart forbunden. Men på heimvegen reiv
obersten forbindingane av seg. og han blødde =eg i hel. Løytnanten vart
då dømd frå livet. Kona hans (fødd Castberg, frå Norcg) gjekk med
veslegjenta si på armen upp til kong Fredrik for å be um nåde for
mannen. Kongen rulla ned gardinene, vikle ikkje = jå henne. Mannen vart
retta. Men kongen tok seg av enkja og barnet. Den vesle gjenta på
mors-armen utanfor kongsborgi i Kjøbenhavn, ho vart mor til Herman
Lunde. Dei som kjende Lunde, veit kor han sjølv angra og gret og leid
under denne arven. At han gon;4 på gong ikkje makta å styra seg, var
lott å tilgjeva når ein visste kor han sjølv kjende seg ulukkeleg.So
sølete Oftedahl um Risør bedehus. Med 4 mot

1 røyst gav bedehuset sitt løyve; berre Anker røysta imot. Men Lunde
hadde høyrt gjete at det stod 3 mot

2 og at medhjelpar .Juells røyst gjorde utslaget. Lun-do vart rasande.
Påskedag holdt han ei tore-preik yver epistelteksti «reinsa ut den
gamle surdeig!» 'fråss i refsingi gjekk Juell kring altaret med sitt
påskeoffer. Men då Lunde kom heim, reiv han upp offerbrevet hans, og
sende offeret tilbake, med ordi: jeg vil ikke ha Deres offer ! De er
den verste mothjelper av en medhjelper jeg kan tenke mig.

Juell bad då presten og dei tvo andre medhjelpa-rane, A. Fr. Finne og
Carl Steen, koma saman på kontoret sitt til å greida floken. Dor kom
Lunde fram med ankemålet yver den uforskamma lappen han hadde fenge frå
bedehuset da han soktc um å få bedehuset til fest for
menighetsforeningen. Juell svara : «Gud har nå like vel velsignet vort
lille bedehus; den festen som dere ikke fikk, den fikk vi straks
efter». «Så dere er Guds folk ! og vi er verden da!» «Det har jeg ikke
sagt, svara Juell: og har jeg såret presten, ber jeg om tilgivelse».
Men Lunde tok på dør, gjekk upp og ned på gata i eit ekse, og gnog på
dette «dere» og «vi». Då so dei andre medhjelparane fann at dei laut gå
heim, og Juell fylgde dei ut, møtte Lunde i døri og slengde imot Juell
dei ordi: «Dem kan jeg ikke lenger betrakte som medlem av min menighet!
Dem kan jeg ikke meddele nattverden ! De får gå til nabopresten !»

No hadde Juell fleire år sidan, då frikyrkje-rørsla tok til. og hans
andelege far Paul Wettergreen36

gjekk ut or statskyrk.ja, bede Gud visa han vegen ved eit teikn: dersom
han vart nekta nattverden i stats-kyrkja, var det Guds vilje han skulde
melde seg ut. I millomtidi hadde Juell vorte so kyrkjeleg at han jamvel
var med og nekta Wettergreen bedehuset til ein frikyrkjeleg
konfirmasjon (det var 1 1881). Men no kom han i hug det han hadde bede
um: her var teiknet!

Anker freista syna -Juell at Lundes bannlysing var heilt ulovleg; ho
stod berre for Lundes private rekning. Prost Arnesen som på embets
vegne burde ha gripe inn, kvidde seg for å koma i strid med Lunde, so
mykje meir som Arnesen nett i dei dagane vart utnemnd til sokneprest på
Kongsberg. Juell gjekk til frikyrkje-forstandar Pedersen og bad um råd.
Dei skulde få svar i Bibelen, meinte Pedersen: dei let Bibelen opna seg
på slump ! Og då dei las den sida som kom upp, stod det : Saulus frøste
av trugsmål mot Herrens læresveinar (Apgj. 9, 1). Det var svar frå Gud:
Lunde var Saulus! Juell skreiv seg ut. Han vart til stor studnad for
frikyrkja både åndeleg og økonomisk.

Det er merkelegt at ikkje so svært mange fylgde han: likesom det var
merkelegt at ikkje fleire fylgde Paul Wettergreen då h a n gjekk ut.
Det viser den trufaste og tolmodige karakter hjå vårt norske
kristenfolk. Heile bedehusstyret og bedehusfolket i det store og heile
vart standande i statskyrkja. Det er ein heilag arv frå Hans Nilsson
Hauge dette, at dei kristne skal ikkje skilja seg ut, endå um dei lid
vondt.37

Dr i utmeldingane -om kom i 1884. tok Lunde imot med gleda: «Det er
godt», sa han til ein som skreiv seg ut. «sä blir min menighet renset».

Like vel er det tvillaust at det kom ein reaksjon i Lundes samvet. På
ein bedehus-fest, der han møtte upp, kom han med ei synde-vedkjenning
som gjekk alle til hjarta: jeg ser mig selv som en djevel! Og det er
heilt rett det ei kona her i byen sa seinare: då -Juell g.jekk ut, kom
Lunde inn. Det vart ei mildare ånd i preikene hans etter den dagen.
Både i Risør og Oslo var det Jesu milde ånd som ser-merkte hans
forkynning, den ånd som opnar frelsar-armane mot alle og ikkje fordømer
nokon.

Juells vener trega fælt på det som var hendt. Klokkar O. Egeland på
Frydendal, politisk oftedøl. sende rit bladstykke til «Vestlandsposten»
um «Presten Lunde som politiker og prest». Det var fyrst og fremst eit
svar på det Lunde hadde skrive mot Ofte-dahl. Men dernæst var det eit
kvast åtak på det galne Lunde hadde gjort i Risør, det han hadde sagt
både privat og på preikestolen. Prost Arnesen talde klokkaren ' in ifra
a senda det bladstykket. Men Ege-land vilde.

Han bad juristen Anker sjå igjenom um det kunde fora til søksmål, og um
han kunde stå ved det han skreiv. Anker korkje strauk noko eller retta
på noko: like vel fekk han sin lut av ansvaret. No hadde Ege-land
skrive: Frydendal pr. Risør. «Vestlandsposten» sette berre «Risør», og
inkje forfattarnamn. Då dei mO fekk veta kven skrivaren var, anka dei
yver fusk !38

I eit protestmøte av Lundes vener vart peika på «de mænd fra en anden
menighed som falskelig har skrevet i Risör menigheds navn» !

Visst og sant var myk.je i Egelands stykke små-legt pirk, laus-revne
citat, som gav eit usant bilete av Lunde. Det gjeng jamt slik i
polemikk. Og Ege-land sjølv bad seinare Lunde um tilgjeving.

Den nye soknepresten i Sunneled Håkonsen gjorde myk.je til å jamna
striden. Han var ung og sprek, livleg og lettvinn, idrottsmann som
Lunde. Og dei tvo vart straks gode vener. Ved Håkonsens hjelp kom Lunde
på god fot med Anker og.*)

Håkonsen hadde vore prest i Amerika: og med same han melde seg i
kyrkjedepartementet, vart han send til vikar-prest i Sunneled. Han tok'
folk mod storm. Eg minnest fyrste preiki hans i Frydendal-kyrkja, um
den kloke hushaldaren. Han sa: her er bare 2 slags mennesker, verdens
börn og lysets børn : til hvilke av de to hører du ? Han var ein
praktisk og folkeleg f'orkynnar, hadde eit framifrå klart organ og eit
greidt foredrag. 1 ungdomen hadde han teke timar i lesing hjå
skodespelar Isaachsen. (Syrgjelegt at mange prestar vanvyrder lesingi!)
T Amerika hadde han øvt seg i talekunst. Dessutan hadde han i Amerika
fenge grei dognatikk og praktisk logikk, so

*) Anker, som i mange år jamt sat og notera frå talor han høyrde, fekk
skuldi for mange av dei citat Egeland hadde nytta. Dei meinte han hadde
i fleire år sanka i hop ord som kunde nyttast ti) åtak på Lunde. Det
var ikkji rettferdigt. Anker skreiv upp berre til si uppbyggjing, til
studnad for minnet sitt, og slett ikkje det som var ille sagt.39

folk lett kunde fylgja tankane hans og minnast ordi hans. Han vart
veldig populær.

Det var jamt hugnad å vera i lag med Håkonsen. Ilen fekk samtala i
gang, friskt og naturleg. Kva som holst fekk han snutt til lærdom og
uppbygg.jing. Dei fryda seg mange då dei etter middag på Moen ved eit
misjonsmøte g.jekk ut i hagen og åt rips, og Håkonsen straks kom med
profet-ordi: f'ederne åt sure bær, og barna fekk såre tenner!

På misjonsmøti fekk han jamt i stand ei «folkevandring» til ofring. Han
sette folk i stemning til å ofra. Han kunde den kunsten å få opna
pungane: når du opnar pengepungen din, og ser det ligg ein ö-kroning og
ein 10-kroning, so ta 10-kroningen! det vil g.jera deg d u b b e 1
glad. Det var utruleg kor mykje det kom inn ved dei ofringane Håkonsen
sette igang. Eg gløymer ikkje eit missjonsmøte i Dybvåg då folk g.jekk
små-Iæande kring bordet og ofra, Paul Wettergreen g.jekk tvikroka, slik
lo han ! alle kom i godlag.

Sjølvsagt fekk folk Håkonsen til å søkja Sunneled soknekall.
Piiksrettsdomaren Ola Lindstøl gjorde seg niykje fyre for å få Håkonsen
utnemnd. Men Elias Blix, som var kyrkjeministar, peika ut ein som var
eldre. Då telegrafera Lindstol til Jakob Sverdrup i Stockholm. Kongen
kom til Oslo. Tilrådingi frå Blix vart umgjord, og Håkonsen utnemnd.
Lindstøl peika i sitt telegram på frikyrkje-rørsla: fekk dei ikkje
Håkonsen, vilde mange i Sunneled mekla seg ut. Truleg vog ein annan
grunn likeso tungt for Lindstøl: flest-40

alle prestar her i landet rekna riksretten for djevelens verk; fekk dei
no i Sunneled ein av desse presta-ne, kunde det verta pinlegt for
Lindstøl personleg. Håkonsen hadde butt utanfor striden, og var nøytral
soleis. Avisone skreik upp, og protokoll-nemndi i Stortinget gjorde
merknad ved den urettferdige ut-nemningi. Men Sunneled var vel tent med
mannen.

Håkonsen fekk i stand songkor som kunde syng ja i kyrkja. Og fyrste
joli fekk han i stand ein stor .jole-trefest på «Ebeneser», som den
gong låg i Grunne-sunds-dalen. Det var stuvande fullt kring jole-treet.
Ljosi var kveikte. Det glima av sylv og gull og alle slags pynt. For
dei fleste var det noko nytt dette. Og det var festlegt å sjå alle
barneaugo. Men Håkonsen let venta på seg. Endeleg kom han, og sette liv
i laget som vanlegt.

Det som hadde heft han var at han laut segja farvel med
student-kammeraten sin, skulestyrar Frans Grung,*) som same kvelden
reiste frå byen for alltid. Han hadde stelt seg gale med nokre gutar.
Etter krav fra ein far laut Håkonsen gå på venen sin for dette. Og
Grung bøygde seg. Han sanna si synd. og bad Gud og menneske um
tilgjeving. Frå utlandet sende han heim ei liti bok; «Ånds-lenker»
heitte ho; der gjorde han upp med den antireligiøse vitenskap og viste
vegen til Gud; det er

*) Grung var teologisk kandidat, men meir filosof. Håkonseri fortalde
at vene-krinsen i eksamens-året las o^ dryfte Ibsens «Keiser og
Galilæer», som nett då kom ut. Og Grung var den gløggaste i laget; alle
såg upp til han. «Hadde jeg bare blit hørt i «Keiser og Galilæer» til
eksamen, skulde jeg greiet mig godt», sa Håkonsen.41

noko av eit sidestykke til Garborgs «Trætte mænd» for so vidt. Tråss i
det som var trist, tykkjer eg det er verdt å minnast Grung.

Det kom ei vekkjings-tid både i Risør og Sunne-led, serleg på Krana.
Vetteren 1885—1886 hende det dei heldt vekkjingsmøte kveld etter kveld.
Det g.jekk med personleg påverknad, der dei tok ein for ein, og meste
vilde tvinga dei på kne. Eg minnest e i n kveld Håkonsen fekk halde
fram kor viktigt det er å vera i e i n r o m med Jesus. Den kvelden
hadde surne etla seg til å få i stand eit veldigt storm-møte med
på-gåande samtale med dei ein sk ilde. I staden for det kom det fleire
sunne og djupe vitnemål; det vart eit stilt og godt møte. Men ein av
dei fanatiske kristne sa : eg er ikkje nøgd med dette møtet, det hev
vore for myk.je Guds ord og for liten personleg påverknad. Det var den
svenske vekk.jings-talaren Franzon som hadde teke til her i landet med
den metoden til å få folk umvende. Eg veit eit karakteristiskt døme på
Franzons framgangsmåte i ein av grannebyene. Han arbeidde på eit møte
lenge med ei ung gjenta; han fekk henne på kne, og bad med henne ! so
spurde han : ser du Jesus? Nei, sa gjenta. So måtte dei på kne ein gong
til. Ser du Jesus no ? Nei. Ja so på kne att! Til sist g.jekk ein
ålvorleg kristen burt til Franzon, la handi på aksli hans og sa : la no
den stakkars g.jenta i fred! «Å, Satan er her!» skreik Franzon. «no må
alle på kne og driva Satan ut».

Vekk.i ingi på Krana den vetteren hadde sine veike sidor. Men stort set
trur eg ho var til velsigning for42

mange. Her lever enno folk som kom til nytt liv den vetteren. Sunne
kristne som Håkonsen, Egeland og Pål Hellerskilen gjorde godt arbeid
til å leida ny-vakningi i sunne spor.

*

Håkonsen preika jamt slik : veit du um e i n gong i ditt liv at du hev
gjenge yver frå dauden til livet? veit du ikkje d e t, so er du enno
u-umvend. Ja det var vanleg preike-måte dette. Eg sa til Håkonsen
privat: d e t voit ikkje e g av. Han svara då : eg er viljug til å tru
at du er ein kristen, at du alltid hev stade i di dåps-pakt! men det er
so yttarleg få som gjer det at me kan ikkje ta umsyn til det i
forkyn-ningi. Eg hev seinare tenkt: når forkynningi ikkje tek umsyn til
det, so vert konsekvensen at det er normal veg til Gud å fyrst falle
ifra h a n ! Eg hev jamvel høyrt foreldre segja når borni deira skeia
ut i uliv: det er likeso godt det! di fyrr kan dei verta umvende. Det
er ei djevelsk læra. Eg tek dette upp her. for di det var sermerkt for
kristenlivet i 80 åri. Eg sa sjølv ein dag til far: eg skulde meste
ynskja eg hadde tulla meg vekk frå Gud, so eg kunde verta umvend som
andre kristne! Seinare hev eg lært at eg trong umvending like mykje som
andre. Men eit lyte ved forkynningi var det at ho jamt rekna med
fråfalne, og rekna for sjølv-rettferdige dei som vilde stå fast i pakt
med Gud frå barndomen og ungdomen.

Pål Hellerskilen sa ein gong til meg: pivstaue he\43

anna syn på univendingi enn me læk folk. Det galdt altso ikkje
Håkonsen.

Våren 1886 fy Igde Johs. .Johnson meg heim, den seinare namngjetne
misjonær og prestelærar. Han preika i Frydendals-kyrkja
himmelferdsdagen, tala um korleis den himmelfarne Frelsaren styrer si
kyrkja på jord, og serleg korleis han hev styrt den norske kyrkja.
Floire sa dei gløymde ikk.je den preika. Han tala ein kveld på Risør
bedehus på eit vitnemøte. Det var friskt og vidsynt. Eg spurde han :
vil du ikkje preika umvending du då ? Jau. sa han, men likeso mykje for
dei umvende som for dei u-umvende. Frå ungdomen hadde han det vidsyn og
djupsyn som; kom til so rik ei bløming både på Madagaskar og her heime.

På ein fot-tur kom me til Vegårsheia sundagen. Straks etter gudstenesta
i kyrkja holdt dei uppbyg-gjingsmøte på klokkargarden. Dor tala
Johnson, og ni inn te dei ny-umvende um at «begyndt er ikke endt».
Lensmann Tjøstolv Myre kom burt til han etterpå, og spurde i ein morsk
tone: å tid blei du vakt du ? «Skal det være tale om vekkelse, sa
Johnson, so valdet 1'or 1 år siden». Det var Skrefsrud som hadde kveikt
nytt liv i han og i fleire av studentane. Det svaret grein Tjøstolv
Myre til. Eg tek dette med av di kristenlivet i Risør fekk same fargen
som kristenlivet på Heia, endå det der uppe var sterkare. «Ve-gardsheia
er eit sant og elskelegt Guds rike», skreiv Oftedahl etter han hadde
vore der: millionæren Knut Ås var ordførar, broren Tjøstolv Myre var
lensmann. Alle samkomor, auksjonar og heradstyremøte medrek-44

na, opnå dei med Guds ord og bøn. Skulane, boksamlingene, heile
folkelivet kom inn under deira styre. «Me på Heia hev det no slik»,
kunde dei seg.ja med sjølvbyrgskap. Nar Knut Ås heldt bøn på møte,
min-nest eg han kunde nytta slike ord: vi forlanger det av deg Gud !
det var kaksen som var van med å kom-mandera.

Det g.iekk bra elles so lenge gamle Grøner var aleine prest: «han er so
snild! sa dei, han let oss g.jera som me vil! me var ikkje tente med å
byta prest soleis !» Men so kom kapellan Staksnes; han las lovi for
vegardsheiingane. og kravde lydnad. Enden vart at Knut Ås og halve Heia
gjekk ut or statskyrkja og skipa «Guds menighed på Yegårdsheia». Knut
Ås hadde pengar nok til å halda upre si «menighet» og til å vida ut
sektrørsla i grannesoknene, soleis upp

gjenom Åmli til Telemarki.*)

*

Hausten 188H vart Christian Kaurin religionslæ-rar på Risør
mieldelskule. Han tok seg av elevane sine. skipa skulelag som heldt
møte på hybelen hans.

*) I Fyrisdal vann han millionæren Jon Kiland, som vart hovdmg for
«vegardsheiinyane» i Telemark. Men dei vilde ikkje gå ut or
statskyrkja. På eit stor-møte der dei dryfte det spursmålet, gav
Kristian Fjone frå Nissedal det løysande ordet : dei segjer statskyrkja
er den store skjøkja: det trur ikkje eg; eg meiner det er pavekyrkja;
men statskyrkja er den store skjøkjes dotter, og frikyrkja er
dotter-dotteri ! skulde no dei skipa ei ser-kyrkja, vildr dei koma inn
i same ætti. Det feil i tråd med det ein frikyrkjemann i Arendal sa med
meg i 1890: me hadde tenkt å få ei r e i n kyrkja av berre sanne
kristne; men me kunde ikkje stengja ute barna våre; og no hev frikyrkja
vår vakse med barn og barnebarn, so no hev me same blandinga som i
statskyrkja.45

Han heldt barnegud stone,stor, ungdomsmøte, song» møte. Han skal
minnast med takk for det kristne vitnemålet hans som ved fleire høve
kom varmt fram. Lunde sa um han : det er det store ved Kaurin, at han
vil ha kristendomen som surdeig i alt menneskeliv.

Like vel gjekk det ordet seinare millom elevane hans: nei Holmsens
timar i naturfag, det var reli-gions-timar det! skulestyrar Holmsen var
realkandidat: han opna augo for det underfulle i all Guds skapning, og
samstundes for det store ansvar me menneske hev, og for dei lovene som
gjeld for alt liv. Ja det er ei røynsla både lærarar og elevar hev
gjort: det er ikkje fag eller pensum som gjev skuletimane sitt innhald,
men det personlege liv som gjeng frå hjarta til hjarta ! alle timar kan
verta religion s t i m a r soleis.

*

Jakob Sverdrup vart kyrkjeministar i 1885, og la i veg med arbeid på
sine mange kyrkjelege reformar. Han var som ein raud klut for flestalle
norske prestar; dei kalla han «riksrettens skriftefar».*) Eg var til
stades på eit kyrkjemøte i Oslo i 1886, der Sverdrups kyrkjereformar
vart dryfte. Jakob Sverdrup var med i ordskiftet. Eg laut sjå upp til
han for det rolege

*) Dei skulda han for å ha sagt i Stortinget : det er nok ikke r e t t
å sette riksretten på kongens råd; men nåi mill parti vil det, gar jeg
med. Sjølvsagt hadde han ikkje sagt det. Det han sa var noko heilt anna
: jeg mener at det er ikke det rette tidspunkt å sette ned riksretten n
u ; men når mitt parti vil det, går jeg med. Det var syndigt slik som
Jakob Sverdrup i desse åri vart skamskjelt av folk som kristne skulde
vera.46

saklege innlegget hans; han fekk mange beiske u-ord å svelgja; og han
skyna visst at han var varg i veum: men han skjelte ikkje att då han
vart utskjelt.

Soknerådlovi hans leid stort nederlag i Stortinget. Men ved kgl. res.
fekk han innført ny altarbok med rikare liturgi for høgmessa, og ny
tekstbok med tvo nye tekst-rekkjor; sameleis eit løyve for dei som
ynskte det å gå til altars utan skriftemål. Far var glad: det blir da
gjort noe nå, sa han. Fyrr stod alt i stagge.

Herman Lunde heldt eit foredrag ein sundags ettermiddag i Risør kyrkja
um skriftemåls-spursmå-let. Han gjekk igjenom soga åt skriftemålet frå
dei eldste tider, og viste kva skriftemålet skulde vera : ikkje ein
tvang for alle. men ein lette for tyngde sam-vet. Og her hev alle
kristne rett til å vera skriftefar; det trengst ikkje å skrifta for
presten, sa han. ein kan likeso godt opna seg for ein lækmann. eller
for kona si: retten til å absolvera er ingen ser-rett for prestar! kvar
kristen hev fenge den retten av vår Frelsar! kar eller kvinna som
verkeleg er ein levande kristen hev dermed både rett. og plikt til a
løysa bundne samvet. «Nu må dere ikke møte dette nye med mistro! dere
må tro at vort kirkestyre mener det godt. De som ønsker å gå til alters
uten skrifte og absolusjon skal melde sig personlig hen prosten, står
det. Dere må ikke misforstå dette, som det skulde være preste-tyrrani.
Dessverre har mange riet inntrykk at å gå til presten er like vondt som
å komme på rådstua. Nei kom frimodig, så vi kan tale utmed hinannen om
vore synsmåter. Det kan godt Ilende at jeg næste gang går til
nabopresten og ber om å få gå til nadverdbordet uten skriftemål».

Det var gode ord. Men då Jørgen Larsen kom og la ut frimodig um sitt
syn på skriftemålet, kunde ikkje Lunde styra seg: det var et lu-et
ræsonnement, sa han ! (Eg veit det ikkje. men gissar på at Larsen
nemnde ansvaret med å gå til skrifte saman med u-umvende). Ille var det
at Lunde i ei brå-vending kunde riva ned att det han vilde bygt upp av
tillit og samkjensla.

*

Ein yngre mann som gjorde mykje av seg nokre år i Risør, var Josef
Gabrielli. Far hans var italienar. måla r og fotograf; og Josef tok
same handverket. Han gjekk inn i frikyrkja og vart ein eldhuga
vekkjings-talar. So tok han til å lækja sjuke med bøn 012 na
nd-påleggjing. Det gav emne til snakk sjølvsagt. I ei preik sa Lunde:
«Jeg skjønner bedre Gabrielli enn folk som sitter ved et godt bord og
kritiserer alt mellem himmel og jord». Gabrielli vart gift med ei
kvinna han hadde lækt for lungetæring. Ho gav seg ut for å ha
openberringar frå Gud; og ein dag kom ho til Josef og fortalde ei
openberring som gjekk ut på at han skulde gifta seg med henne. Han
bøygde seg og tok henne, men døydde snaue tvo år etter. So fekk enk.ja
hans openberring um at ho skulde ha ein yngre handverkar. Ho skreiv til
han. Men han gjekk med brevet til byfuten: jeg kjenner ikke den dame!
sa han spakt. Uviljen mot henne auka på. Ein gong ho kom48

til Joh. F. Juell med den openberringi at Juell skulde g.jeva henne ei
større penge-gåva, svara Juell: ti stille, Kaja ! nu kjenner vi dig !

*

Då biskop Smitt kom på visitas i 1887 kom han i ordskifte med Lunde nm
sume spursmål. Håkonsen fekk vellæte av biskopen for si klåre og
heilhuga forkynning. Men elles vart Håkonsen meir og meir stereotyp;
mange sa dei kunde preikene hans; han kom aldri med noko nytt. Lunde
derimot var alitid frisk, aldri gamal. Det var eit under at han kunde
tala frå same preikestolen palmesundag. skirtorsdag, langfredag, fyrste
påskedag, og andre påskedag — like frisk og ny. So intenst arbeidde han
med preikene sine. Han fortalde sjølv: tro mig! jeg får mere til mine
prekener hos Holberg og Shakespeare enn hos noen teologisk kommentar.
Han bygde for det meste up]) preiki si frå fyrst av etter
historisk-logisk tolkning teksti; og so andre helvti slepte han seg
laus. Det er visst ål-kjent at han i Oslo sa til Niels Hertzberg:
første halvdel av prekenen studerer jeg; andre halvdel overlater jeg
til den Helligånds inspirasjon: og at Hertzberg svara : må jeg då gi
Dem min kompliment; Deres halvdel er meget bedre enn den Helligånds !
Eg er ikkje samd med Hertzberg. Visst nok kunde Lunde segja ting som
var minder vel gjenomtenkte sume tider. Men andre helvti var alltid h j
a r t e-o r d e t, der Lundes store hjarta og romsame vidsyn kom til
sin rett. Det var gjestebod å sitja under Lundes prei-kestol: Han tok
alt so menneskjelegt og einfelt. Og49

me m i n t e s t myk jo av p reikene hans. Eg minner! frå ei .jolepreik
annan-dag jol han sa : jeg synes jeg ser hyrdene ga hjem igjen fra
Betlehem og pludre i munnen på hverandre om det de hadde oplevet. Ein
annan gong minnest eg han sa: er du Guds barn, så er du barn av Gud
enten du er statskirke-barn eller frikirke-barn eller baptist-barn
eller frelses-soldat barn». Eller : «Fedrelands-kjærlighet er noe mere
enn å være med i en 17. mai-fest, spise god mat og tørke sig om munnen
og synge «jeg vil verge mit land». «Disse never-mind-mennesker som lar
livet skure, og aldri holder opgjør med sin samvittighet». «Jeg kom inn
til en gammel mann på Tangen. Mens vi talte sammen, fikk jeg se en pute
på gulvet som var mest i filler. Jeg spurte mannen hva den var til. Han
blev undselig ved spørsmålet, men svarte stille: den har jeg slitt ut
med mine kne. Slike kri-tne skjønner jeg, sa Lunde; de som bare preker
skjønner jeg ikke». Ein gong Lunde hadde slutta preiki si med ei
strålande forkynning av Guds kjærleik, minnest eg Kaurin tok til å
spela: Kjærlighet fra Gud springer lige ud; han var tidt vikar for
organisten, og spela alltid i kontakt med preiki.

Hausten 1887 skipa me eit kristelegt ungdomslag pa Frydendal. Far var
formann, og me hadde møte i skulehuset. Myk.je godt vart tala og dryft
i upplesing, samtala, og foredrag. Ein gong dei las «Nordfjordhesten»
av Jonas Lie. kom samtala inn på trulovingar. Egeland og Anker førde
ordet, med vislege peikepin-nar for ungdomen. Men det vart kritisera.
Ei gjenta50

sa: der vil eg visst inte gå meir! dei er so verdslege, dei taler um
kjærleik !

Same trongsynet kom med kritikk yver Håkonsen og Egeland for dei gjekk
på veiding med harehundane sine. Da so Egelands hund tok gift, og
Håkonsens hund hengde seg, totte mange det var tydeleg Guds dom ! Lunde
fekk sjølvsagt endå strengare dom av di han var med på mykje moro,
saman med det verdslege songkoret sitt, og elles i lag med verdslege
folk.*)

Verst for Lunde var det då Bjørnstjerne Bjørnson kom til Risør i
februar 1888 og heldt foredrag um «Engifte og mangegifte». Sokneprest
Lunde fekk uppmoding um å ta imot Bjørnson. Og han opna med gleda
heimen sin for Bjørnson, som han person leg

*) Lunde var ingen økonom. Han gav burt, so han sjølv kom i beit. Fru
Lunde laut gøyma vekk, so han ikkje skulde gjeva burt alle klædi sine.
Og han kom i gjeld, måtte ta imot hjelp av venene sine gong på gong.
Dei var snilde med Lunde i pengevegen. Fyrst då han vart
forliks-kom-missær i Oslo, kom han ovanpå. Der fekk han store
inntekter. Han pia putta noko i setle-boki, og noko i ytre
frakke-lumma. Det stod jamt tiggjarar og venta utanfyre, og dei fekk —
både setlar og sylvmynt. — I Oslo vart han mode-prest. Det var gløgt
gjort av Wexelsen å gjera Lunde til hovudstads-prest. Biskop Heuch
studde ogso til i so måte. Der inne fekk han meir luft under vengene.
Og det itore hjartelaget hans drog mange til Gud. Mange uluk-kelege
fråfalne kristne kan vitna um at Lundes forkynning opna for dei vegen
til Kristus. Den preike-samlingi han gav ut, kalla han sjølv
«Kristus-prækener». Det er kjent at han tala ved Bjørnsons gravferd. Og
sameleis ved gravferdi elter mange kunstnarar. Slike folk fekk kjærleik
og tiltru til Lunde. At kongen valde Lunde til å konfirmera
krun-prinsen, er eit vitnemål um den vyrdnad han vann i hovud-staden.
Og eg trur alle i Risør unnte han vel den vyrdnaden.51

kjende frå Paris. Men kritikken anka yver at presten tok imot cin
kristendomsfornektar. Jamvel sokneprest Håkonsen viste meg tvo vers i
2dre Johannesbrev som guddomlegt forbod mot å ta slike inn i sitt hus.
Inkje under at Lundes son Johan fekk gate-gutane etter seg : ä din fær
som tær imot ein fri-tenkæ!

Lunde nytta gjestevenskapen til eit hjartelegt vitnemål um Frelsaren.
«Jeg må tale med Dem om Jesus». «De var en p .j a 11 om De ikke gjorde
det!» -n Bjørnson. Då so Lunde la ut um kva Jesus var for han og kva
livet vilde vera u t a n Jesus, stod tårone i augo på Bjørnson. «Tro
mig! sa han, »blandt de kristne har jeg mine beste vener; men jeg er nu
engang komen på en ånnen kant». Han gav Lunde sitt fotografi, og skreiv
under: med takk for en morgenstund 8. februar 1888.

Det er ingen tvil um at det varme kristne miljø i Lundes heim inspirera
Bjørnsons foredrag i Risør. Etter referat frå foredraget i Arendal, må
han i Risør ha tala djupare og finare. Bjørnson kom jamt i kontakt med
publikum. I Arendal nytta han ein lettare tone. Sokneprest Asperheim i
Froland skreiv i bladi og anka yver at Bjørnsons foredrag vanta det
rette ä 1 v o r. Lunde svara. Det vart ein heil bladstrid. Lunde nemnde
at «en hos os velkjent gammel kristen var så glad i foredraget at han
vilde sende kona si til Krager©, så hun også kunde få høre det». Ja det
var far min det. Eg trur alle som høyrde foredraget i Risør var
ålvorleg grepne av det.52

Bjørnsons fylgjesvein på ferdi var bladstyrar Ola Thommesen. Han var
elev av Lunde i ungdomen. 1 sine «Barneminne» fortel han : «Lundes
undervisning var som solstråler gjennem vinduene: den varmet og lyste.
Vi blev hans venner: vi kom hjem til ham og fikk låne bøker av ham som
vi næsten kjente det grodde av i vår sjel. Ved hans hånd vandret vi
gjennem vår diktning; av ham fikk vi høre om Bjørnson og Ibsen. Han
frelste oss frå den ulykken som rammer så mange: å bli mat-leie av
skolen».

Bjørnsons foredrag fekk eit etterspel i Risør. Ved uppgjerdi med den
nemndi som hadde innbode Bjørnson, var millom utlegg uppført til
frådrag sume underlege postar, endå-til «innbydelses-telegram 1 kr.»
Lunde vart rasande yver slik små-skori åtferd. Det g.jekk ut yver
syndaren. den pukkel-rygde Carsten Jensen; han var bladstyrar, og Lunde
fann han i prenteverket, hevla han yver, so det heldt på å verta
søksmål. Medhjelpar A. Fr. Finne freista mekla. Men då vart Lunde sint
på han og: der blev det lagt et verdens-hav imellem o-s ! «Å vi blir
nok snart venner igjen», sa Finne. Og det vart dei. Den noble Fredrik
Finne, som tok på seg gjeldi til far sin, og heile sitt liv seinare
drogst med pengesuter for å halda heimen i stand for si gamle mor !

Med biskop Heuch vart Lunde god ven. Heuch var so elastisk at han kunde
verdsetja Lunde, endå dei ikkje var einige.

Lunde tok imot Motland og frua frå Arendal, som kom til Risør og tala
på gatene, «gate-misjon» kalla53

dei det. Lunde tala saman med dei. På eit preste-møte i Arendal vart
han påteken av dei andre presta-ne for han godkjende k v i n n e-p r e
i k a r a r: men lian forsvara seg varmt.*) Elles sa han til meg: jeg
har talt på gaten i utlandet; men i Risør var det verre: der sat dei i
husi kring torget med vindaugo på glytt og løynde seg bak gardinene!
det var pinlegt!

Ja mange tok til å tykk.ja synd i Lunde. Og då han i 1891 var med i den
politiske val-striden, fekk han mange av sine gamle vener imot seg.

I si avskils-preik sa han : jeg vil ikke høre dette «stakkars presten!»
som mange sier; jeg vil ikke ha den slags barmhjertighet; det er på
bunden den største ubarmhjertighet de kan vise mig.

*) Lunde var i det heile i beste meining fri-lynd. Han skyna kva Gud
vilde ha fram av nye impulsar. Medan sok-' eprest Håkonsen lasta
professor Petersen for hans kritikk riv den gamle inspirasjons-læra, og
skulda han for å vera uklar, sa Lunde : Petersens standpunkt er Jesus!
det er klår nok sto.ia det ! Lunde femnde vidt. De kan tru det var
festlegt å høvra han forsvara seg på prestemøtet i Arendal, endå dei
andre prestane var morske nok. Frå prestemøtet gjekk han til Gottfred
Høyer og frua, dotter av lods-nldermann Salvesen i Risør. Dei var
frikyrkjefolk, men vener av Motland og frua. Og Lunde gledde seg ved å
pusta ut i heimen deira. — Frelses-armeen tala Lunde jamt vel um : dei
vilde berre samla til Gud, ikkje til seg sjølv, sa han. — Då tvo av
Paul Wettergreens søner, Jakob og Olav, hadde brudlaup i Risør fyrr dei
skulde fara ut til, Sululand, var Lunde ordførar for ein flokk av
Wettergreens vener -om kom med ei gåva til dei tvo brudpari. I si tala
gav lian Paul Wettergreen eit hjartelegt ettermæle, tråss i at både han
og dei tvo sønene hans hadde «døypt seg um att». Frikyrkje-forstandaren
som brudvigde dei tvo pari, visste ikkje um den dåpen, og trega på at
han ikkje hadde visst det. Paul Wettergreen vart like vel fylgd på
gravferdi si av heile frikyrkja (gravlagd i Arendal).54

Det var mest småfolk frå Tangen og Kamperhaug og Tjenna som samlast til
å segja farvel då han skulde flytta til Oslo. Lunde tala frå trammen
til fru Pavels. Den som førde ordet og takka Lunde for 11 års arbeid,
var telegrafstyrer Bjørnsgård. Men seinare når Lunde vitja Risør, vart
han forlikt att med sine gamle vener.

Eg vil til sist herma noko etter Ola Thommesen : «Siste gang jeg
besøkte min da omkring 90 årige fordums lærer, var en vakker sommerdags
eftermiddag. Han sat ute i sin hyggelige have. «Kom hit hedning! sa
han, og sett dig her, så skal jeg fortelle dig litt som du kan ha godt
av å høre. Her har jeg sittet nu, og her sitter jeg ofte og har
samtaler meel Jesus. Min sjel taler til ham, og hører det han svarer. I
dag sa han at jeg snart skal fare herfra. Det er mitt høieste ønske.
Her har jeg utrettet det jeg kunde. Og næsten alle de som i livet stod
mig nærmest, er vandret bort. Jeg lengter efter å komme bak det dunkle
forhenget vi kalier doden, og opleve min Gud. Døden står for mig som om
det skulde bli slått op to fløi-dører inn til en herlighet, hvor det
første jeg ser er de salige ansiktene på de forutgangne jeg her i livet
har elsket og stått nær». Det var ikke lenge for fløidörene blev slått
op for den gamle presten».

